google/wiki40b huggingface dataset:
Uškujininkai

Uškujininkai (rus. ушкуйники, iš sen.rus. ушкуй 'uškujus, toks laivas') – ginkluotos družinos iš XIV–XV a. Novgorodo ar Viatkos žemių, plaukiojusios buriniais irkliniais laivais uškujais ir plėšusios svetimus laivus bei gyvenvietes, nariai. Uškujininkai užkariaudavo žemes šiaurėje, rengdavo prekybines-karines ekspedicijas. Plačiai veikė Volgoje ir Kamoje. Gyvenimo būdu artimi vikingams.
Novgorodo žemė palaikė glaudžius kontaktus su Skandinavija, tad vikingų gyvenimo būdas jiems buvo gerai žinomas. Dar XI a. kunigaikščiai rengė karines ekspedicijas laivais Bizantijai pulti. Pagal metraščius 1088 m. Kamos bolgarai užėmė Muromą. Dalis istorikų mano, kad šis bolgarų žygis buvo kerštas už rusų plėšikavimą Okoje ir Volgoje, kuris kenkė bolgarų prekybai. Yra ir daugiau faktų, rodančių, kad Novgorodo žemėje dar iki 1032 m. buvo vykdoma uškujininkų tipo žygiai – pvz., žygis į Jugrą. Kituose Rusios regionuose uškujininkų būdavo mažiau, Novgorodas buvo pagrindinis jų veiklos centras, kuriame atsirado ir pavadinimas uškujininkai. Novgorodas pasižymėjo didesnėmis laisvėmis, jo demokratinė valdžia mažiau varžė veiklą. Dėl šių priežasčių ir nuolatinės partijų kovos Novgorode susidarė atskira klasė žmonių, kurie nepriklausė jokiai Novgorodo bendruomenei (tik priklausantis tokiai bendruomenei gaudavo pilnateisio piliečio statusą). Novgorodo žemės valdžia stengėsi atsikratyti šių neklusnių žmonių ir juos panaudodavo Novgorodo žemės riboms plėsti, žemvaldžiai ir pramonininkai naudojo juos savo interesų apsaugai. Labai dažnai uškujininkai patys organizuodavo plėšikiškus žygius į gretimus ar tolimesnius kraštus, dažniausiai – į rytus. Uškujininkų plėšiamosios ekspedicijos Novgorodui neretai kėlė problemas, ypač nuo Maskvos kunigaikščių, kurie keršydavo už uškujininkų antpuolius.
Čičidžima

Čičidžima (jap. 父島 = Chichi-jima 'Tėvo sala') – didžiausia Ogasavaros (Bonino) salyno sala, priklauso Japonijai. Čičidžima išsidėsčiusi maždaug per 241 km į šiaurę nuo Ivo Džimos. Administraciškai priskiriama Ogasavaros kaimui, kuris savo ruožtu priklauso Tokijo Ogasavaros subprefektūrai. Salos plotas siekia 24 km², joje gyvena apie 2000 žmonių.
Čičidžimos saloje pastatytas 25 m skersmens radijo teleskopas, kuris yra Radijo astronomijos tyrimų (Exploration of Radio Astrometry, VERA) projekto dalis, juo naudojasi Japonijos nacionalinė astronomijos observatorija.

Istorija

Čičidžimą, kaip ir kitas Bonino salas 1543 m. atrado ispanų jūrininkas Bernardas de la Toras (Bernardo de la Torre). Archeologiniai kasinėjimai rodo, kad seniau saloje gyventa mikroneziečių. 1675 m. Tokugavos šiogūnato pasiųsta ekspedicija ištyrinėjo salą ir sudarė jos žemėlapį. Sala buvo negyvenama iki 1830 m., kai joje apsigyveno JAV kolonistas iš Masačusetso Natanielis Savoris (Nathaniel Savory) ir keletas žmonių iš Perl Harboro. 1862 m. į Čičidžimą atplaukė Tokugavos šiogūnato laivai, sala oficialiai buvo paskelbta Ogasavaros salų dalimi. Keletas gyventojų buvo atkeldinti iš Hačidžodžimos salos.
1914 m. saloje buvo įkurta karinio jūrų laivyno bazė. Antrojo pasaulinio karo metu saloje veikė ilgo nuotolio radijo stotys, buvo įrengtas garnizonas. Taip pat Čičidžima buvo pagrindinė atsargų bazė Bonino salose.
Oboko regionas

Geografija

Šiaurėje ribojasi su Eritrėja, vakaruose – su Tadžuros regionu, iš rytų skalauja Bab el Mandebo sąsiauris, iš pietų – Tadžuros įlanka. Paviršius daug kur kalnuotas, iškilę Mablos, Dalhos, Oukos, Ibiros masyvai (aukštis iki 1215 m). Plyti keletas druskynių, vagoja Veimos, Galalės, Sadajaus vadžiai.
Ryklialazdė

Ryklialazdė (angl. shark stick, bang stick) – po vandeniu naudojamas lazdos pavidalo įtaisas, kurį įrėmus į kietą paviršių iššauna vienintelis šovinys. Ryklialazdė sudaryta iš cilindro pavidalo šaunamosios dalies (antgalio, angl. powerhead) ir ilgos lazdos, prie kurios tvirtinama pirmoji dalis. Ryklialazdės naudojamos kaip gynybos nuo ryklių ir krokodilų priemonė, taip pat pat kaip ginklas žuvų medžioklei.
Ryklialazdė būna laikoma ranka arba iššaunama povandeniniu šautuvu.

Kontaktinis šaudymas

Kulkos sukonstruotos veikti ore, kurio tankis labai mažas. Vandens tankis apie 800 kartų didesnis negu oro jūros lygyje, tad kulkos kelias vandenyje tiek pat kartų trumpesnis. Kulka ore nuskrieja iki 1600 m, o vandenyje – apie metrą. Ekspansyviųjų kulkų (pvz., dubianosių) kelias vandenyje dar trumpesnis, nes dėl didelio tankio tokios kulkos išsiplečia. Ryklialazdžių kulkų energija iššovus dėl kontakto su ryklio oda nėra švaistoma pasipriešinimui vandenyje įveikti, o tiesiogiai veikia taikinį.
Daugelis komercinių ryklialazdžių antgalių naudoja standartinius pistoletinius šovinius, tokius kaip .357 Magnum ar .44 Magnum, tačiau šaunant įrėmus kulka įtakos ryklialazdės kaunamajam poveikiui beveik neturi. Jei šovinys neturi kulkos, tokią pačią žalą padaro šūvio metu išlekiančios parako dujos (vamzdžio liepsna), kurios prasiskverbia į ryklio audinius. Tuštieji šoviniai, šaudant ryklialazde, daro praktiškai tokią pačią žalą kaip ir šoviniai su kulkomis.
Vienas komerciškai gaminamas ryklialazdžių variantas naudojo modifikuotas .30-30 Winchester kalibro tūteles, užtaisytas atvirkščiai. Į .30-30 Winchester tūtelės angą įstatoma mažesnė .38 Special kalibro tūtelė su kapsule. .30-30 Winchester tūtelė užtaisyta paraku, o jos kraštai užspausti, kad neliktų tarpų. Į ryklialazdės antgalį gautas šovinys dedamas taip, kad .30-30 Winchester tūtelės dugnelis būtų atsuktas į priekį. Iššaunama skiltuvui smogiant į .38 Special kapsulę, kurios inicijuojanti liepsna padega paraką, esantį bendroje abiejų tūtelių ertmėje. Susidarančios parako dujos sviedžia pirmyn .30-30 tūtelę su degančiu paraku jos viduje.
Bojomos krioklys

Bojomos krioklys (pranc. Chutes Boyoma), seniau – Stenlio krioklys (Chutes Stanley) – septynių kataraktų/slenksčių grupė Lualabos upės vingyje, Kongo Demokratinėje Respublikoje, tarp Ubundu ir Kisanganio uostų. Bendras aukštis 61 m. Kataraktos išsidriekusios 10 km ruože. Vidutinis debitas 16 990 m³/s. Tai pats vandeningiausias ir antras pagal plotį (po Viktorijos) krioklys pasaulyje. Už Bojomos krioklio Lualaba jau vadinama Kongu. Šalia krioklio driekiasi Ubundu-Kisanganio geležinkelis.
Jonas Gydas

Jonas Gydas (g. 1946 m. spalio 22 d. Batakiuose) – Lietuvos inžinierius technologas, medienos apdirbimo specialistas, technologijos mokslų daktaras.

Biografija

1969 m. baigė Kauno politechnikos institutą. 1992 m. technologijos mokslų daktaras.
Nuo 1969 m. Kauno politechnikos instituto (nuo 1990 m. Kauno technologijos universitetas) dėstytojas, 1993–2002 m. Medienos mechaninės technologijos katedros vedėjas; nuo 1993 m. docentas.
Tyrimų sritys – medienos apdailos procesai, įtempių relaksacija polimeruose.
Šarūnas Jagminas

Biografija

Mokėsi Klaipėdos 14-oje vidurinėje mokykloje, 1980 m. baigė Klaipėdos politechnikumą, automobilių remonto specialistas. 2006 baigė Klaipėdos universitetą, socialinį fakultetą.
1974–1976 m. tarnavo armijoje, 1976–1991 m. Klaipėdos 1 – osios kelių statybos valdybos meistras, nuo 1991 m. verslininkas, individualios įmonės savininkas, nuo 1995 m. UAB „Šišioniškis“ prezidentas.
1989–1990 m. Lietuvos Persitvarkymo Sąjūdžio Klaipėdos tarybos narys. 1989 m. Lietuvos socialdemokratų partijos narys, LSDP Klaipėdos skyriaus tarybos narys, nuo 2001 m. LSDP tarybos narys.
1990–1995 m. Klaipėdos miesto tarybos deputatas, centro frakcijos narys, 1992–1995 m. socialinės rūpybos komisijos pirmininkas. 1996–1997 m. Klaipėdos miesto savivaldybės tarybos narys.
1996 m. Klaipėdos pypkorių klubo „Mazgas“ steigėjas ir prezidentas. Žmona – Regina, sūnūs Šarūnas ir Vytautas.
Pagaujėnai

Aplinkinės gyvenvietės

Milkūnai – 3 kmDIEVENIŠKĖS – 8 km
Gudeliai – 1 kmGirdžiūnai – 1 km
Recording Industry Association of New Zealand

Recording Industry Association of New Zealand (RIANZ) yra Naujosios Zelandijos ne pelno siekianti profesionalių muzikos prodiuserių, muzikos kompanijų ir atlikėjų organizacija. RIANZ narystė suteikiama visoms įrašų kompanijoms, veikiančioms Naujoje Zelandijoje.

Apdovanojimai

New Zealand Music Awards apdovanojimai už nuopelnus muzikos srityje RIANZ pastangomis rengiami kasmet. Apdovanojimų šou yra vienas didžiausių Naujoje Zelandijoje. Apdovanojimai pradėti teikti nuo 1965 m.

Topai

RIANZ išleidžia oficialų Naujosios Zelandijos singlų ir albumų topą. Top 40 singlų topas susidaro iš singlų pardavimų bei radijo transliacijų topų. Informaciją iš radijų surenka „Radioscope“ kompanija; pardavimai ir atsisiuntimai užima 75 % singlų top vietos, o radijas – 25 %.

Kitos veiklos

RIANZ yra Naujoios Zelandijos International Standard Recording Code (ISRC) nacionalinė agentūra.
RIANZ yra International Federation of the Phonographic Industries (IFPI) narė ir yra viena iš didžiausių, kartu su Australian Record Industry Association Ltd (ARIA) ir British Phonographic Industry Ltd (BPI).
RIANZ artimai bendradarbiauja su NZ Federation Against Copyright Theft (NZFA©T), kuri reprezentuoja filmų prodiuserius. NZFACT yra susijusi su Motion Picture Association (MPA).
Stiletas

Stiletas – ilgas duriamasis durklas labai siaura geležte, kartais beašmenis. Ginklai stiletai yra dvejopi. Klasikiniai stiletai – tai itališki durklai, paprastai trikampio skerspjūvio geležte išgaląstomis briaunomis. Jie pasirodė Italijoje XV a. ir buvo paplitę V. Europoje XV-XVII a. Juos nešiodavo makštyje bate ar rankovėje arba prie diržo. Platesne prasme stiletu vadina bet kokį tokio tipo durklą, nepriklausomai nuo jo pagaminimo laiko ir vietos.
Nešarvuotam priešininkui stiletu padaromos labai gilios durtinės žaizdos. Stiletai paplito Renesanso laikais kaip ginklas prieš gerai šarvuotus priešininkus – dėl mažo skerspjūvio ploto ir smailumo stiletai efektyviai pramuša šarvų grandis ar plokštes arba sandūras.
Stiletas buvo populiarus žudymo ginklas, kadangi dėl siauros geležtės ir mažesnės už paprasto durklo masės lengvai slepiamas rankovėje ar siauroje, mažai pastebimoje makštyje. Žudikas, atrodydamas neginkluotas, prieidavo prie aukos ir durdavo jai. Tokią taktiką dažnai naudojo zelotai Judėjoje ir asasinai.
Pavadinimas kilo iš it. stiletto, kas yra mažybinė stilo 'durklas' forma. Šis žodis kilo iš lot. stilus 'kuoliukas, stilius'. Čia stilius – rašymo įrankis, smailus strypelis, kuriuo rašydavo vaškuotose lentelėse.

Kitokie stiletai

Amerikiečių anglų kalboje stiletais kartais vadina automatinius peilius (paprastai angl. vadinamus switchblade), matyt, dėl jiems būdingų siaurų geležčių.
Algimantas Jonas Bikelis

Biografija

1961 m. baigė Vilniaus universitetą, 1973 m. fizikos ir matematikos mokslų daktaras. 
Nuo 1961 m. Vilniaus universiteto dėstytojas, 1971–1980 m. Taikomosios matematikos katedros vedėjas, 1979–1985 m. prorektorius, 1990–2002 m. Matematinės statistikos katedros vedėjas. Nuo 1975 m. profesorius.

Mokslinė veikla

Darbai iš klasikinės tikimybių teorijos, matematinės statistikos, taikomosios matematikos. Sudarė dėmenų skirstinių klasifikaciją pagal marginaliųjų skirstinių Lebesko skaidinius, nustatė normuotųjų sumų tikimybinių skirstinių aproksimavimo normaliuoju skirstinių norimu tikslumu būtinąsias ir pakankamąsias sąlygas, apibrėžė kvazigardelinius atsitiktinius dydžius ir vektorius, ištyrė jų skaitines charakteristikas, gavo apvertimo formulę lokaliųjų teoremų įrodymams, išnagrinėjo vienmačių ir daugiamačių skirstinių sąsūkų asimptotines savybes, sukūrė metodą kvazigardelinių skirstinių sąsūkų asimptotiniams skleidiniams pagrįsti.
Bolivaro departamentas

Geografija

Departmentas išsidėstęs Magdalenos upės slėnyje. Klimatas karštas, šiaurėje sausas, pietuose – drėgnas. Kritulių kiekis gali viršyti 2000 mm per metus. Aukštumose būdingas vidutinių platumų klimatas.
Sudvajai

Aplinkinės gyvenvietės

Balninkai – 5 km
Lyninis ežeras

Lyninis ežeras – ežeras, kurio žuvų bendrijoje vyraujanti žuvų rūšis yra lynas.
Tokie ežerai būna nepratakūs ar mažai pratakūs, eutrofiniai. Jų apyežeris gali būti visiškai užpelkėjęs, apsuptas žemapelkių ar aukštapelkių. Tokių ežerų pavyzdžiai yra Biržulis, Grūtas, Kalotė, Našys, Papis, Stervas, Urkis, Žaltytis. Didžiausias gylis būna 5–6 m. Vidutinis gylis neviršija 3 m, mažiausias vidutinis gylis – 1,0 m.
Dugno nuolydis mažas, dugnas padengtas plačiomis limneidų pievomis. Dominuoja maurabraginiai dumbliai, dengiantys 20–30 % viso sublitoralės dugno ploto.
Dugne susidaręs storas sapropelio sluoksnis, turintis daug biogeninių medžiagų. Vandens pH nuo 6,5 iki 8,0, skaidrumas mažas, 1–2 m.
Zoobentose vyrauja šoniplaukos, apsiuvos, vandens asiliukai.
Didžiausią žuvų biomasės dalį sudaro lynai, o karšiai negyvena. Sekliose priekrantėse gausios raudės, gilesnėse vietose – kuojos, rečiau – plakiai.
Tambovo sritis

Geografija

Sritis yra Okos-Dono lygumos centrinėje dalyje. Aukščiausia srities vieta – 219 m. Klimatas vidutinių platumų, žemyninis. Vidutinė sausio mėnesio temperatūra –11 °C, liepos mėnesio +20 °C. Vidutinis metinis kritulių kiekis ~500 mm. Pagrindinės upės: Cna (Volgos baseinas), Vorona, Voronežas, Bitiugas (Dono baseinas). Vyrauja išdirbtų stepių plotai. Išlikę nedideli beržų, pušų, ąžuolų, uosių, drebulių, klevų, liepų, alksnių miškai.
Clydebank FC (1914)

Istorija

Klubas įkurtas 1914 m.
Klubas išformuotas 1931 m.

Stadionai

„Clydeholm“ stadionas.
1995 m. Rygos zoninis turnyras

1995 m. Rygos zoninis turnyras – tai FIDE atrankos varžybos į 1998 m. Pasaulio šachmatų čempionatą, vykusios 1995 m. kovo 12-25 mėn. Rygoje.  Trys geriausiai pasirodę dalyviai pateko į 2000 m. FIDE pasaulio šachmatų čempionatą.

Dalyvių atranka

Turnyre dalyvavo šachmatininkai iš Baltijos šalių: penki Estijos, penki Latvijos bei keturi Lietuvos žaidėjai.

Rezultatai

Turnyrui pasibaigus, lentelės priekyje - du estų didmeistriai. Nugalėtoju tapo -  Lembitas Olis (10 taškų iš 13-kos galimų), antroje liko - Janas Ehlvestas (9 taškai), o  trečias - Lietuvos, tuomet dar tarptautins meistras Šarūnas Šulskis, taip pat - 9 taškai.  Visi trys prizininkai pateko į 1998 m. FIDE pasaulio čempionatą.
Tragiškas nutikimas

Turinys

Trejetas jaunuolių ir mergina, leidžiantys atostogas Anglijoje, naktinio pasivažinėjimo metu pritrūksta kuro automobiliui. Kadangi jie neturi dokumentų, degalinės šeimininkas jiems parduoda tik keletą litrų, kad šie galėtų pasiekti miestą. Deja, benzino neužtenka, ir jie priversti dar kartą sustoti, tik dabar prie atokios didžiulės vilos. Jų šeimininkai, lordas ir ledi Aleksandrai, priima jaunuolius ir leidžia šiems įsikurti iki ryto, o patys tuo metu išeina užsiimti kitais svečiais. Po kurio laiko vaikinai pastebi, kad dingo Džeinė, vienintelė su jais buvusi mergina, ir leidžiasi jos ieškoti. Viename kambarių jie patenka į keistas apeigas, kurių centre – merginos (ja tapo Džeinė) paaukojimas. Vaikinai sutrukdo apeigas ir šių dalyviai lyg išprotėję pradeda žudyti vienas kitą. Jaunuoliai pabėga ir pasislepia vieno iš jų tėvų vasarnamyje. Per žinių laidą jie mato, kaip policija atlieka tyrimą Aleksandrų viloje, tačiau vietoje daugybės kūnų jie randa tik vieną – pačios šeimininkės. Kol šie svarsto ar palikti pėdsakai gali policiją atvesti iki jų ir kur galėjo dingti kiti kūnai, jiems prasideda keisti regėjimai, skatinantys arba nužudyti vienas kitą, arba pakelti ranką prieš save. Vaikinai pradeda kraustytis iš proto, neįtardami, kad nutrauktos apiegos Džeinei nepraėjo be pasekmių…
Tiesos draugas (Filadelfija)

Tiesos draugas – lietuvių evangelikų liuteronų laikraštis, leistas 1906–1907 m. Filadelfijoje, 1908–1909 m. Brukline.

Istorija

Leido „Tiesos draugo“ spaudos bendrovė.
Redaktorius kunigas Petras Drignaitis (1871–1913 m.).
Virginija Junevičienė-Kacinkevičiūtė

Biografija

Lankė Vilkijos vidurinę mokyklą, 1964–1968 choro dirigavimo mokėsi Kauno J. Gruodžio muzikos technikume (dėst. I. Kuzmienė), vadovavo Padaugavos (Kauno r.) kultūros namų chorui ir vokaliniams ansambliams. Mokyklą baigusi su pagyrimu, 1968–1973 choro dirigavimo studijas tęsė Lietuvos valstybinėje konservatorijoje (vyr. dėst. J. Barausko klasė), vadovavo įvairiems meno mėgėjų kolektyvams. 1995 Lietuvos muzikos akademijoje įgijo magistrės laipsnį.
Nuo 1973 rudens Marijampolės rajoninių kultūros namų metodininkė. 1973–1976 Kalvarijos zoninių kultūros namų mišriojo choro vadovė – parengė 1975 respublikinei dainų šventei.
Nuo 1974 Marijampolės miesto profsąjungų mišriojo choro vadovė. Su juo dalyvavo 1975 respublikinėje dainų šventėje, prizinių vietų pelnė chorų apžiūrose ir konkursuose.
Nuo 1974 Marijampolės kultūros mokyklos (nuo 1986 rudens pedagoginės mokyklos) choro dirigavimo ir kitų muzikos disciplinų dėstytoja, 1978–1981 moksleivių choro studijos vadovė – jį parengė 1980 respublikinei dainų šventei ir konkursui. Kurį laiką vadovavo Marijampolės žemės ūkio technikumo vyrų vokaliniam ansambliui „Sūduvietis“ – respublikinių konkursų „Sidabriniai balsai" laureatas. 1985 respublikinei dainų šventei ir 1990 Lietuvos tautinei dainų šventei parengė Marijampolės žemės ūkio profsąjungų vyrų chorą, šiai 1990 Lietuvos tautinei dainų šventei dar ir autoremonto gamyklos vyrų chorą ir rajoninių kultūros namų moterų chorą. 1994 I Pasaulio lietuvių dainų šventei kartu su J. Joniku parengė Marijampolės rajono kultūros centro vyrų chorą. 1998 II Pasaulio lietuvių dainų šventei pedagogė parengė Marijampolės aukštesniosios pedagogikos mokyklos jaunimo mišrųjį chorą.
V. Junevičienė itin ryškių meninių laimėjimų pasiekė su Marijampolės rajoninių kultūros namų mišriuoju choru „Suvalkija“ (1983), kuriam vadovauja nuo 1974 metų. Choras yra išmokęs daug įvairių kūrinių, kelis šimtus koncertų surengęs Lietuvoje, dainavęs Baltarusijoje, Ukrainoje, Vokietijoje, Čekoslovakijoje, Lenkijoje, Vengrijoje, Suomijoje, Latvijoje ir Kuboje, dalyvavęs tarptautiniuose chorų festivaliuose Estijoje, Vengrijoje, Danijoje, Anglijoje ir Vokietijoje. „Suvalkija“ 1975, 1980 ir 1985 respublikinių dainų švenčių konkursų laureatė, J. Naujalio mišriųjų chorų konkurso laureatė, 1990 Lietuvos tautinės dainų šventės ir 1994 I Pasaulio lietuvių dainų šventės Vilniuje dalyvė – gerai pasirodė ir konkurse. „Suvalkija“ parengta ir 1998 II Pasaulio lietuvių dainų šventei Vilniuje. Net du chorus dirigentė paruošė 1995 Baltijos ir Siaurės šalių dainų šventei Rygoje (Latvija), o „Suvalkijos“ chorą 1997 analogiškai dainų šventei Gotlande (Švedija). V. Junevičienė yra Marijampolės rajono dainų švenčių vyr. dirigentė ir dirigentė, dainos mylėtojų klubo „Suvalkija" vadovė, domisi integruoto būsimųjų mokytojų muzikinio ugdymo klausimais, parašė muzikinio ugdymo programų.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Hvidovre IF

Istorija

Klubo ištakos siekia 1925 m. Tris kartus yra tapę Danijos čempionais (1966, 1973, 1981 m.)
1980 m. iškovojo Danijos futbolo taurę. 19 sezonų praleido elito divizione, bet vėliau sekė kritimas į žemesnius divizionus.
2017/18 m. sezone žaidė Antrame divizione (trečia pakopa). Jame užėmė pirmą vietą ir pateko į Pirmą divizioną (antra pakopa).
2018/19 m. sezone žaidžia Pirmame divizione.
Ziad Fazah

Ziadas Jūsefas Fazahas (portug. Ziad Youssef Fazah ; g. 1954 m. birželio 10 d., Monrovijoje, Liberijoje) – kalbų mokytojas, dabar dirbantis Rio de Žaneire. Garsus tuo, jog moka 59 kalbas, iš kurių 10 laisvai  ir tai yra Gineso rekordas.

Istorija

Ziadas užaugo netoli uosto Libane ir vaikystėje labai mėgo kalbėtis su įvairių šalių jūrininkais. Būdamas 11-os, jis nusprendė išmokti visų pasaulio kalbų. Vienu metu mokydavosi po vieną kalbą, o išmokti naują kalbą jam prireikdavo maždaug trijų mėnesių. Sunkiausia kalba buvo mandarinų. Nuo 1970 m. Ziadas gyvena Rio de Žaneire ir yra daug kartų padėjęs įvairioms įstaigoms susikalbėti su emigrantais, kalbančiais tik gimtąja kalba.
Three Days Grace

Istorija

1992 m., savo karjeros pradžioje, grupė vadinosi „Groundswell“ ir 1995 metais įrašė savo pirmąjį studijinį albumą „Wave of Popular Feeling“. Tais pačiais metais, jie padarė pertrauką. 1997 m. jie sugrįžo ir pakeitė grupės pavadinimą į „Three Days Grace“. Vėliau jie persikėlė iš Norvudo į Torontą, kur susipažino su prodiuseriu Geivinu Braunu, kažkada dirbusiu su grupe „Big Sugar“. Jis padėjo įrašyti antrąjį grupės studijinį albumą „Three Days Grace“, kuris buvo išleistas 2003 m. Albumas pasiekė Kanados perkamiausių albumų dešimtuką, aukščiausią Jungtinių Valstijų šimtuką Billboard Top 200 ir pirmą vietą Billboard Top Heatseekers sąraše. Albumą pristatantis singlas „I Hate Everything About You“ pasiekė pirmą vietą gimtojoje šalyje. Antrasis singlas „Just Like You“ Kanadoje tapo hitu. Trečiasis singlas „Home“ taip pat pratęsė sėkmę.
Vilniaus rajono savivaldybės taryba 2003–2007 m.

Veikla

Rajono mere ketvirtą kartą išrinkta Leokadija Janušauskienė–Počikovska. Jai tapus Seimo nare, mere išrinkta Marija Rekst, mero pavaduotojais Teresa Paramonova ir Jan Sinicki. Administracijos direktoriumi paskirtas Stefan Svietlikovski, administracijos direktoriaus pavaduotoju Česlav Olševski, vėliau Liucina Kotlovska.
Rimantas Norkus

Biografija

1969 m. baigė Kauno politechnikos institutą, inžinierius mechanikas.
1997–2000 m. ir nuo 2007 m. Mažeikių rajono savivaldybės mero pavaduotojas, 2000 m. UAB „Mažeikių šilumos tinklai“ apskaitos ir realizacijos tarnybos vadovas.
Tėvynės sąjungos Mažeikių rajono skyriaus narys.
1995–1997 m., 1997–2000 m., 2000–2003 m., 2003–2007 m., 2007–2011 m. ir nuo 2011 m. Mažeikių rajono savivaldybės tarybos narys (Vilhelmo Džiugelio jungtinė lyderių koalicija „Mums rūpi Mažeikių kraštas“). 
Sutuoktinė Irena, vaikai Inga, Kastytis.
Bukiškės (Elektrėnai)

Aplinkinės gyvenvietės

VIEVISSEMELIŠKĖS
Vyžulėnų dvaras

Istorija

1906 m. dvarą valdę Korvinai-Vrublevskiai įkūrė mišraus plano parką. 1958 m. parkas paskelbtas valstybės saugomu gamtos paminklu.
Iki II pasaulinio karo dvaro rūmai, statyti XX a. pradžioje, priklausė garsiam Vilniaus advokatui Bronislavui Vrublevskiui (lenk. Bronisław Wróblewski).
Po karo metais dvare įkurta Vyžulionių TBC sanatorija, vėliau - tuberkuliozės ligoninė, kuri 2003 m. prijungta prie VšĮ Respublikinės tuberkuliozės ir infekcinių ligų universitetinės ligoninės.
Balandžio 25

Vardadieniai

Arėjus – Morkus – Tolmantas – Žadmantas – Žadmantė
Prevencija

Preveñcija (lot. praeventio) - išankstinis kelio užkirtimas, užbėgimas už akių. Medicinos, technikos srityse prevencija gali būti vad. profilaktika (pvz., techninė profilaktika).
Gudronas

Gudronas (rus. гудрон; iš pranc. goudron d'houille) – naftos perdirbimo likutis, susidarantis iš naftos vakuuminės distiliacijos atskyrus frakcijas, kurios garuoja temperatūroje iki +450–600 °C. Maksimali temperatūra skiriasi skirtingose naftose.

Rūgštusis gudronas

Rūgštusis gudronas – medžiaga, kuri susidaro koncentruota sieros rūgštimi H₂SO₄ valant kai kuriuos naftos produktus (pvz., alyvas). Tai klampus juodas skystis, kurio sudėtyje yra 15-70 % sieros rūgšties.

Kiti gudronai

Gudronais kartais vadinamos juodos ir tamsiai rudos skystos ar pusskystės medžiagos, gaunamos kaitinant medieną, durpes, degiuosius skalūnus, kaulus, akmens anglį ar panašias organines medžiagas.
Ryan Martinie

Mudvayne

„Mudvayne“ susiformavo 1996 m. Nors iš pradžių turėjo kitą bosistą, su kurio išleido savo debiutinį albumą 1997 m. „Kill, I Oughta“, grupės nariai kvietė R. Martiny prisijungti prie „Mudvayne“ po jo grupės „Broken Altar“ koncerto. Supratęs, jog „Mudvayne“ grupės muzikantai taip pat turi rimtą požiūrį į savo muziką, R. Martiny sutiko prisijungti. Gavęs iš kritikų daug gerų atsiliepimų R. Martiny tapo kultiniu bosistu. Kritikai rašo, kad jo stilius „suteikia Mudvayne visai naują matmenį“.

Kurai (2013)

R. Martiny pakvietė dalyvauti gitaristo ir vokalisto Scott Von Heldt sukurtame projekte „Kurai“. Projektui būgnais groja Abel Vallejo, grupės „Korn“ būgnų technikos patarėjas. Jie išleido savo pirmąjį EP „Breaking The Broken“ 2013 m. gruodžio 17 d.
Izraelis Plineris

Izraelis Plineris (rus. Плинер Израиль Израилевич; 1886 m. – 1939 m. vasario 22 d.) – NKVD-OGPU veikėjas.

Biografija

Gimė Vilniaus gubernijoje žydų šeimoje. Nuo 1922 m. Komunistų partijos narys. 1924 m. baigė karinę akademiją. Nuo 1935 m. NKVD Gulagų viršininko pavaduotojas, 1937–1938 m. GULAG viršininkas. 1937 m. apdovanotas Lenino ordinu. 1938 m. suimtas ir 1939 m. sušaudytas. 1956 m. reabilituotas.
Britų apdovanojimai 2007

Nominacijos

Nominacijos buvo praneštos 2007 sausio 16. Nugalėtojai pažymėti pastorintu šriftu.